作者：欧阳修
词牌/韵律：鼓笛慢・水龙吟

paragraphs: 缕金裙窣轻纱，透红莹玉真堪爱。
多情更把，眼儿斜盼，眉儿敛黛。
舞态歌阑，困偎香脸，酒红微带。
便直饶、更有丹青妙手，应难写、天然态。
长恐有时不见，每饶伊、百般娇呆。
眼穿肠断，如今千种，思量无奈。
花谢春归，梦回云散，欲寻难再。
暗消魂，但觉鸳衾凤枕，有馀香在。